AKROPOLE Alfa

AKROPOLE Alfa (pilns nosaukums Iepirkšanās un izklaides centrs AKROPOLE Alfa, līdz 2022. gadam Tirdzniecības centrs “Alfa”) ir lielākais tirdzniecības centrs Latvijā, kas atrodas Rīgā, Brīvības gatvē 372. “AKROPOLE Alfa” īpašnieks kopš 2021. gada novembra ir “Akropolis Group”, kas Latvijā un Lietuvā pārvalda iepirkšanās un izklaides centrus “Akropolis” Viļņā, Klaipēdā un Šauļos, kā arī “Akropole” Rīgā. “AKROPOLE Alfa” iegādes darījums tika noslēgts 30. novembrī, iegādājoties 100% kapitāla daļu uzņēmumā SIA “Delta Property”, kas ir “Akropole Alfa” īpašnieks.

Kopš 2021. gada decembra “AKROPOLES Alfa” vadītāja ir Zane Kaktiņa.

Kopš 2022. gada pavasara tirdzniecības centrs "Alfa" ir mainījis nosaukumu uz "AKROPOLE Alfa", savukārt "Akropole" kļuvusi par "AKROPOLE Rīga". Plānots, ka vienota zīmola ieviešanas process pilnībā noslēgsies 2022. gada pavasarī.

Vēsture 

"AKROPOLES Alfa" vietā padomju laikā bija Rīgas pusvadītāju rūpnīcas "Alfa" ražotne. 1996. gadā tā tika atdalīta no AS "Alfa" kā uzņēmums "Alfa-Ekspo" un privatizēta.

Norvēģijas uzņēmums Linstow Varner iegādājās rūpnīcas ēkas, lai tās rekonstruētu un izveidotu tirdzniecības centru. Darbs pie šī projekta sākās 1998. gadā. Pirmie pārbūves darbi tika uzsākti 2000. gada decembrī, un tos veica būvniecības uzņēmums Re&Re (projekta autors — arhitekts Jānis Norde). 2001. gada 24. maijā šajās telpās tika atvērts pirmais Rimi hipermārkets Latvijā (tobrīd MAXI RIMI Hypermarket). 2001. gada jūnijā tika atvērts pats centrs. 2001. gadā "Alfas" apgrozījums bija 17,6 miljoni latu, to apmeklēja 3,3 miljoni cilvēku, kopumā izdarot 3,2 miljonus pirkumu.

2002. gada aprīlī tika nodota tirdzniecības centra kompleksa otrā kārta  platībā, savukārt 2004. gada 21. oktobrī — arī trešā kārta  platībā, tādējādi centram sasniedzot kopējo platību . Tajā izvietojās vairāk nekā 160 veikali un kafejnīcas. Tirdzniecības parku vadīja Iveta Feldmane. 2002. gadā "Alfu" apmeklēja jau vairāk nekā 6 miljoni cilvēku (par 89 % vairāk nekā 2001. gadā) un tika izdarīti gandrīz septiņi miljoni pirkumu. Turpmāk apmeklētāju skaits un citi rādītāji turpināja augt, un 2006. gadā apgrozījums 95,1 miljonu latu (pieaugums pret 2005. gadu 27 %) apmeklētāju skaits līdz 9,7 miljoniem cilvēku.

2003. gada ziemā pie "Alfas" tika ierīkota atklātā slidotava (pirmā publiskā slidotava Baltijā). 2007. gada 28. decembrī pie "Alfas" atklāja mākslīgā ledus slidotavu, kas ir vairāk nekā 50 metrus gara un izmantojama pie apkārtējās gaisa temperatūras līdz +15 °C.

2007. gadā tika veikta “Alfas” vecākās daļas rekonstrukcija 6200 m² platībā. Tā paša gada nogalē “Linstow Center Management” (LCM) noslēdza līgumu ar būvkompāniju SIA “Bukoteks” par jaunās kino ēkas celtniecību tirdzniecības centrā “Alfa”. Kinoteātris “Cinamon” “Alfā” tika atvērts 2008. gada 7. novembrī. Kinoteātrī ir 8 zāles ar kopējo vietu skaitu 1360 skatītājiem, bet tā programmā iekļautas populāras Holivudas filmas, mākslas filmas, pašmāju filmas, kā arī alternatīva programma — operu un baletu tiešraides. Paplašināšanas projekta ietvaros bez kinoteātra tirdzniecības centrā tika izveidotas vēl arī papildu tirdzniecības telpas 7300 m² platībā.

2007. gada augustā direktora amatu atstāja Iveta Feldmane, un par direktora amata pienākumu izpildītāju tika iecelta mārketinga menedžere Liene Apine. 10. septembrī par direktoru kļuva Zigmunds Vīķis. 2007. gadā tika veikta "Alfa" vecākās daļas rekonstrukcija 6200 m² platībā. 2007. gada nogalē tirdzniecības centra pārvaldītājs Linstow Center Management noslēdza līgumu ar būvniecības uzņēmumu SIA "Bukoteks" par jaunas piebūves celtniecību "Alfa" kinoteātra vajadzībām. Kinoteātris Cinamon tika atvērts 2008. gada 7. novembrī; tajā bija 8 zāles ar kopējo vietu skaitu 1360 skatītājiem. Paplašināšanas projekta gaitā "Alfā" bez kinoteātra izveidoja vēl arī papildu tirdzniecības telpas 7300 kvadrātmetru platībā.

2008. gadā Latvijā sākās finanšu un pārvaldes krīze, kuras rezultātā no 2009. gada aprīļa līdz 2010. gada martam “Alfā” par 1 stundu tika saīsināts darba laiks.

 
 

2010. gada 30. aprīlī pie tirdzniecības centra atklāja “Alfas piepūšamo atrakciju parku“.

2017. gada 3. oktobrī tika sākta "Alfas" paplašinājuma būvniecība. 2019. gada 5. septembrī tas tika svinīgi atklāts, vienlaikus tika ieviests jaunais logotips. Tirdzniecības centra platība pieauga par , tirdzniecības centram atgūstot Latvijas lielākā tirdzniecības centra titulu. Kopējā platība, ieskaitot abas daudzstāvu autostāvvietas un jauno pazemes autostāvvietu, palielinājās par , sasniedzot  kopējo platību, savukārt iznomājamā platība palielināta par , sasniedzot . Paplašināšanas projekta ietvaros uzlabotas arī tirdzniecības centra ērtības, ierīkojot plašu un labiekārtotu ģimenes telpu, 3. stāvā atklāts  plašu sporta klubu “MyFitness Alfa”, paplašināts autostāvvietu skaitu līdz 1750 vietām, kā arī iestādīti 177 koki. Vienlaikus veikta arī āra teritorijas labiekārtošana, attīstīts un iekārtots parks un bērnu rotaļu laukums “Alfas Parks”. 2020. gadā janvārī darbu uzsāka jauns piedzīvojumu parks bērniem un vecākiem — “Adventures’ Zone”.

Līdz ar paplašināšanos “Alfa” sadarbībā ar dizaina aģentūru “Air Design” no Lielbritānijas tika izveidots jauns zīmols, kura divu krāsu gamma — rozā un lillā.

Kopš 2021. gada 1. februāra tirdzniecības centrus “Alfa” un “Mols” apsaimniekoja mazumtirdzniecības nekustamo īpašumu aktīvu pakalpojumu platformā “Multi Corporation” ietilpstošais uzņēmums “Multi Latvia”, kas šīs tiesības pārņēma no iepriekšējā tirdzniecības centru apsaimniekotāja “Linstow Center Management”.

2021. gadā TC "Alfa" nopirka Akropolis Group, kas pieder Lietuvas pārvaldītājsabiedrībai Vilniaus prekyba.

Darbība epidēmijas apstākļos 

2020. gada 12. martā un 2020. gada 9. novembrī un 2021. gada 11. oktobrī līdz ar Covid-19 vīrusa izplatību Latvijā tika izsludināta ārkārtējā situācija, kuras ietvaros tika ierobežota arī tirdzniecības centra “Alfa” darbība. Tika pielāgoti darba laiki, pastiprināta epidemioloģisko drošības pasākumu ievērošana, slēgti atsevišķi veikali klātienes apmeklējumiem, to vietā veidojot preču izsniegšanas punktus, atsevišķi nomnieki pārskatīja un mainīja preču klāstu atbilstoši mainīgajām prasībām, kā arī paplašināja tirdzniecību internetā. 2020. gada augustā tirdzniecības centrā “Alfa” tika realizēts Latvijā pirmais antibakteriālo eskalatora rokubalstu un sterilizācijas moduļu uzstādīšanas projekts. Jauninājums ļauj mazināt baktēriju un vīrusu izplatīšanos, rokām saskaroties ar eskalatora margām. Tika nodrošināta nepārtraukta automātiska rokubalstu virsmas dezinfekcija.

Ievērojamākie pasākumi 

 2009. gada 11.—20. decembrī pie „Alfas” tika organizēts ledus skulptūru šovs “Ledus laikmets Alfā”, kura ietvaros tika izveidots lielākais sniegavīrs Eiropā — 10,55 m augsts.
 2012. gadā no 9. līdz 12. martam “Alfā” norisinājās tālruņu sarunu pasaules rekorda uzstādīšanas pasākums. Ginesa rekordu sasniedza divi pāri: Tatjana Fjodorova no Jelgavas, runājot ar rīdzinieku Leonīdu Romanovu, kā arī Patriks Zvaigzne un Kristaps Štāls no Rīgas. “Tele2” tīklā notikusī telefonsaruna ilga 54 stundas un četras minūtes.
 2019. gada 21. aprīlī “Alfā” norisinājās kendamas turnīrs “Speed Ladder”, kurā ar šovu piedalījās četrkārtējais Eiropas čempions kendamā Rolfs Ganers no Dānijas.
 2019. gada 5. septembrī tika svinīgi atklātas jaunās telpas, “Alfai” atgūstot Latvijas lielākā tirdzniecības centra titulu.
 2020. gada 9. jūlijā uz “Alfas” jumta notika festivāls “European outdoor film tour 19./20. (E.O.F.T.)”, kura ietvaros izrādīja deviņas jaunākās sezonas filmas. Pasākumu vadīja Horens Stalbe.
 2021. gada 19. februārī Covid-19 pandēmijas radīto seku dēļ, nesagaidot valsts atbalstu nomas maksas segšanai, kā arī ar mērķi pievērst uzmanību valdības lēmumu lēnajam tempam, Latvijas tirdzniecības centri — tostarp “Alfa”, “Origo”, “Domina Shopping”, “Spice”, “Mols”, “Galerija Centrs” un “Galleria Riga” — un Nekustamā īpašuma attīstītāju alianse (NĪAA) veica Balto karogu akciju. Protestējot pret situāciju nekustamā īpašuma nozarē, pie tirdzniecības centriem Rīgā un citviet Latvijā tika izkarināti balti karogi.
 2021. gada septembrī “Alfa” svinēja 20 gadu jubileju, atzīmējot to ar festivālu “Alfa iegriež savus 20!”. Svinību laikā uzstājās vairāki pašmāju mūzikas mākslinieki.

Atsauces

Ārējās saites 
 Iepirkšanās un izklaides centra "AKROPOLE Alfa" vietne
 Bijušā "Tirdzniecības centrs "Alfa"" vietne
 Akropolis Group vietne

Teika
Tirdzniecības centri Rīgā
Vidzemes priekšpilsēta
Brīvības iela